title: Kommissionens gennemførelsesforordning (EU) nr. 730/2013 af 29. juli 2013 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster

text:
               30.7.2013

               DA

               Den Europæiske Unions Tidende

               L 203/6

         KOMMISSIONENS GENNEMFØRELSESFORORDNING (EU) Nr. 730/2013
   af 29. juli 2013
   om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster
   (kodifikation)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Fællesskab (1), særlig artikel 7, stk. 2, og artikel 10, stk. 2, og
   ud fra følgende betragtninger:

               (1)

               Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster (2) er blevet ændret væsentligt flere gange (3). Forordningen bør af klarheds- og rationaliseringshensyn kodificeres.

               (2)

               Mellem den af medlemsstaten udpegede kompetente myndighed og de regnskabskontorer, der ikke hører under en administrativ myndighed, skal der hvert år indgås en kontrakt, hvorved regnskabskontoret binder sig til at opfylde sine forpligtelser under overholdelse af EU-bestemmelserne. Kontrakten skal bl.a. indeholde bestemmelser med henvisning til EU-bestemmelserne.

               (3)

               For at informationsnettets resultater hvert år kan fremlægges på et tidspunkt, der ikke ligger for fjernt fra tidspunktet for de første bedriftsskemaers fremsendelse til Kommissionen, må der afstikkes grænser for den periode, i hvilken regnskabsåret kan afsluttes.

               (4)

               Af budgetmæssige grunde og for at lette den finansielle forvaltning bør det maksimale antal bedriftsskemaer, der kan betales pr. medlemsstat, begrænses til det antal, der er angivet i bilaget til Kommissionens forordning (EU) nr. 1291/2009 af 18. december 2009 om udvælgelse af regnskabsførende bedrifter med henblik på at konstatere landbrugsbedrifters indkomstforhold (4). Der bør være mulighed for en vis fleksibilitet, hvad angår det antal bedriftsskemaer pr. område, som er berettiget til betaling, inden for rammerne af det maksimale antal regnskabsførende bedrifter pr. medlemsstat som fastsat i det pågældende bilag, hvis den pågældende medlemsstat udgør mere end ét område.

               (5)

               Hvis det antal behørigt udfyldte bedriftsskemaer, der er fremsendt inden for tidsfristen pr. område eller pr. medlemsstat, udgør mindre end 80 % af det antal, der er fastsat for det pågældende område eller den pågældende medlemsstat, bør den faste godtgørelse for bedriftsskemaerne fra det område eller den medlemsstat nedsættes.

               (6)

               Fremsendelse af bedriftsskemaerne bør ske så betids, at regnskabskontorerne, forbindelsesorganerne og Kommissionen får mulighed for at løse deres opgaver.

               (7)

               Fristen for fremsendelsen af bedriftsskemaerne bør løbe fra slutningen af det regnskabsår, de vedrører.

               (8)

               Bedriftsskemaerne betragtes kun som behørigt udfyldt, når de indeholder korrekte data, udregnet og opstillet i overensstemmelse med bestemmelserne i Kommissionens forordning (EF) nr. 868/2008 af 3. september 2008 om det bedriftsskema, der skal anvendes ved konstatering af landbrugsbedrifters indkomstforhold og analyse af deres driftsøkonomiske forhold (5).

               (9)

               De faste godtgørelser fra Kommissionen bør udbetales på grundlag af behørigt udfyldte og inden for de berammede frister indsendte bedriftssekemaer.

               (10)

               På grund af det stigende omkostningsniveau og den deraf følgende forhøjelse af udgifterne til udarbejdelse af bedriftsskemaer bør de faste godtgørelser regelmæssigt justeres.

               (11)

               For at de økonomiske transaktioner i forbindelse med udbetalingen af de faste godtgørelser kan forløbe glat, bør der udbetales forskud.

               (12)

               Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring —

         VEDTAGET DENNE FORORDNING:
   Artikel 1
   Den i artikel 10, stk. 1, i forordning (EF) nr. 1217/2009 omhandlede kontrakt skal mindst indeholde de i bilag I til nærværende forordning anførte bestemmelser.
   Artikel 2
   Det i bilag II, punkt I, litra a), til forordning (EF) nr. 868/2008 fastlagte regnskabsår på tolv på hinanden følgende måneder slutter i perioden fra den 31. december til og med den 30. juni.
   Artikel 3
   Forbindelsesorganet indsender samtlige bedriftsskemaer til Kommissionen i den form, der er fastsat i forordning (EF) nr. 868/2008.
   Bedriftsskemaerne indsendes senest 12 måneder efter udgangen af det pågældende regnskabsår.
   Bedriftsskemaerne betragtes som værende fremsendt til Kommissionen, når forbindelsesorganet, efter at dataene er blevet indført i Kommissionens system til levering og kontrol af data, og efter at de efterfølgende edb-kontroller er blevet gennemført, bekræfter, at dataene er klar til indlæsning i Kommissionens database.
   Artikel 4
   Bedriftsskemaet er behørigt udfyldt, når indholdet er i overensstemmelse med de faktiske forhold, og de deri indeholdte regnskabsmæssige data er udregnet og opstillet i overensstemmelse med forordning (EF) nr. 868/2008.
   Artikel 5
   1.   Kommissionen betaler medlemsstaten en fast godtgørelse for hvert behørigt udfyldt bedriftsskema, der fremsendes til den inden for den i artikel 3 omhandlede frist.
   2.   Det samlede antal pr. medlemsstat af behørigt udfyldte og fremsendte bedriftsskemaer, der er berettiget til en fast godtgørelse, må ikke overstige det antal regnskabsførende bedrifter, der er fastsat for den pågældende medlemsstat i bilaget til forordning (EU) nr. 1291/2009.
   For medlemsstater med mere end ét område må antallet pr. område af behørigt udfyldte og fremsendte bedriftsskemaer, der er berettiget til den faste godtgørelse, være indtil 20 % større end det antal, der er fastsat for det pågældende område, såfremt det samlede antal behørigt udfyldte og fremsendte bedriftsskemaer for den pågældende medlemsstat ikke er større end det samlede antal, der er fastsat for den pågældende medlemsstat i bilaget til forordning (EU) nr. 1291/2009.
   Hvis antallet af behørigt udfyldte og fremsendte bedriftsskemaer for et område eller en medlemsstat er mindre end 80 % af det antal regnskabsførende bedrifter, der er fastsat for det pågældende område eller den pågældende medlemsstat, nedsættes den faste godtgørelse for bedriftsskemaerne fra det pågældende område eller den pågældende medlemsstat med 20 %.
   Hvis der er et underskud for både et område og den pågældende medlemsstat, finder nedsættelsen kun anvendelse på nationalt plan.
   3.   Den faste godtgørelse udbetales i to rater:

               a)

               et forskud på 50 % af den faste godtgørelse udbetales ved regnskabsårets start i hver medlemsstat for det antal regnskabsførende bedrifter, der er fastsat i bilaget til forordning (EU) nr. 1291/2009

               b)

               restbeløbet, der fremkommer ved at multiplicere den faste godtgørelse med antallet af behørigt udfyldte bedriftsskemaer, der er fremsendt til Kommissionen, efter fradrag af forskuddet omhandlet i litra a), udbetales senest seks måneder efter datoen for Kommissionens modtagelse af bedriftsskemaerne.

         4.   Enhedsbeløbet for den faste godtgørelse fastsættes efter proceduren i artikel 18, stk. 2, i forordning (EF) nr. 1271/2009.
   Artikel 6
   Forordning (EØF) nr. 1915/83 ophæves.
   Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
   Artikel 7
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2013.

            På Kommissionens vegne

         José Manuel BARROSO

            Formand

      (1)  EUT L 328 af 15.12.2009, s. 27.

      (2)  EFT L 190 af 14.7.1983, s. 25.

      (3)  Se bilag II.

      (4)  EUT L 347 af 24.12.2009, s. 14.

      (5)  EUT L 237 af 4. 9. 2008, s. 18.

      BILAG I

         Bestemmelser i den i artikel 10, stk. 1, i forordning (EF) nr. 1217/2009

      De kontrakter, der indgås mellem den af medlemsstaten udpegede kompetente myndighed og de regnskabskontorer, der ikke hører under en administrativ myndighed, og som udpeges i henhold til forordning (EF) nr. 1217/2009, skal mindst indeholde følgende klausuler:

                  —

                  regnskabskontoret forpligter sig til at udfylde bedriftsskemaerne i overensstemmelse medbestemmelserne,

                  —

                  regnskabskontoret forpligter sig til at indsende bedriftsskemaerne så betids, at EU-bestemmelserne kan overholdes,

                  —

                  regnskabskontoret forpligter sig til at give forbindelsesorganet alle de for udførelsen af dettes arbejde nødvendige oplysninger,

                  —

                  regnskabskontoret iagttager forbudet mod at videregive de indhentede individuelle regnskabsmæssige oplysninger og alle andre individuelle oplysninger, det under sit arbejde eller ved udøvelsen af sine hverv i forbindelse med Informationsnettet for Landøkonomisk Bogføring har fået kendskab til, og kontoret forpligter sig til at sikre, at personer, der ansættes til dette arbejde, indgår samme forpligtelser, og det træffer alle i denne henseende fornødne foranstaltninger.

      BILAG II

         Ophævet forordning med oversigt over ændringer

                  Kommissionens forordning (EØF) nr. 1915/83

                  (EUT L 190 af 14.7.1983, s. 25)

                  Kommissionens forordning (EF) nr. 1388/2004

                  (EUT L 255 af 31.7.2004, s. 5)

                  Kommissionens forordning (EF) nr. 2204/2004

                  (EUT L 374 af 22.12.2004, s. 40)

                  Kommissionens forordning (EF) nr. 1192/2005

                  (EUT L 194, 26.7.2005, s. 3)

      BILAG III

         Sammenligningstabel

                  Forordning (EØF) nr. 1915/83

                  Nærværende forordning

                  Artikel 1 og 2

                  Artikel 1 og 2

                  Artikel 3, stk. 1

                  Artikel 3, stk. 1

                  Artikel 3, stk. 2

                  —

                  Artikel 3, stk. 3

                  Artikel 3, stk. 2

                  Artikel 3, stk. 4

                  Artikel 3, stk. 3

                  Artikel 4, indledende tekst

                  Artikel 4

                  Artikel 4, første led

                  Artikel 4

                  Artikel 4, andet led

                  Artikel 4

                  Artikel 5, stk. 1

                  Artikel 5, stk. 1

                  Artikel 5, stk. 1a, første og andet afsnit

                  Artikel 5, stk. 2, første og andet afsnit

                  Artikel 5, stk. 1 a, tredje afsnit, indledende tekst

                  Artikel 5, stk. 2, tredje afsnit

                  Artikel 5, stk. 1a, tredje afsnit, første og andet led

                  —

                  Artikel 5, stk. 1a, fjerde afsnit

                  Artikel 5, stk. 2, fjerde afsnit

                  Artikel 5, stk. 1a, femte afsnit

                  —

                  Artikel 5, stk. 2, indledende tekst

                  Artikel 5, stk. 3, indledende tekst

                  Artikel 5, stk. 2, første led

                  Artikel 5, stk. 3, litra a)

                  Artikel 5, stk. 2, andet led

                  Artikel 5, stk. 3, litra b)

                  Artikel 5, stk. 3

                  Artikel 5, stk. 4

                  —

                  Artikel 6

                  Artikel 6, stk. 1

                  Artikel 7

                  Artikel 6, stk. 2 og 3

                  —

                  Bilag

                  Bilag I

                  —

                  Bilag II

                  —

                  Bilag III


title: Kommissionens gennemførelsesforordning (EU) nr. 1166/2011 af 15. november 2011 om ændring af de repræsentative priser og den tillægsimporttold for visse produkter inden for sukkersektoren, der er fastsat ved gennemførelsesforordning (EU) nr. 971/2011 for produktionsåret 2011/12

text:
               16.11.2011

               DA

               Den Europæiske Unions Tidende

               L 297/59

         KOMMISSIONENS GENNEMFØRELSESFORORDNING (EU) Nr. 1166/2011
   af 15. november 2011
   om ændring af de repræsentative priser og den tillægsimporttold for visse produkter inden for sukkersektoren, der er fastsat ved gennemførelsesforordning (EU) nr. 971/2011 for produktionsåret 2011/12
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006 for så vidt angår handel med tredjelande inden for sukkersektoren (2), særlig artikel 36, stk. 2, andet afsnit, andet punktum, og
   ud fra følgende betragtninger:

               (1)

               De repræsentative priser og tillægsimporttolden for hvidt sukker, råsukker og visse sirupper for produktionsåret 2011/12 er fastsat ved Kommissionens gennemførelsesforordning (EU) nr. 971/2011 (3). Disse repræsentative priser og denne tillægstold er senest ændret ved Kommissionens gennemførelsesforordning (EU) nr. 1163/2011 (4).

               (2)

               De oplysninger, som Kommissionen for tiden råder over, medfører, at de pågældende priser og beløb skal ændres efter bestemmelserne og reglerne i forordning (EF) nr. 951/2006 —

         VEDTAGET FØLGENDE FORORDNING:
   Artikel 1
   De repræsentative priser og tillægsimporttolden for de produkter, der er omhandlet i artikel 36 i forordning (EF) nr. 951/2006, og fastsat ved gennemførelsesforordning (EU) nr. 971/2011 for produktionsåret 2011/12, ændres og er anført i bilaget til nærværende forordning.
   Artikel 2
   Denne forordning træder i kraft den 16. november 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. november 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 178 af 1.7.2006, s. 24.

      (3)  EUT L 254 af 30.9.2011, s. 12.

      (4)  EUT L 296 af 15.11.2011, s. 33.

      BILAG

         De ændrede repræsentative priser og den ændrede tillægsimporttold for hvidt sukker, råsukker og produkter i KN-kode 1702 90 95, der er gældende fra den 16. november 2011

                  (EUR)

                  KN-kode

                  Repræsentativ pris pr. 100 kg netto af det pågældende produkt

                  Tillægstold pr. 100 kg netto af det pågældende produkt

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Fastsættelse for standardkvaliteten som defineret i bilag IV, punkt III, til forordning (EF) nr. 1234/2007.

         (2)  Fastsættelse for standardkvaliteten som defineret i bilag IV, punkt II, til forordning (EF) nr. 1234/2007.

         (3)  Fastsættelse pr. 1 % af indhold af saccharose.


title: Kommissionens gennemførelsesforordning (EU) nr. 643/2013 af 4. juli 2013 om godkendelse af Patent Blue V som fodertilsætningsstof til dyr, der ikke er bestemt til fødevareproduktion, og om ændring af forordning (EF) nr. 358/2005  EØS-relevant tekst

text:
               5.7.2013

               DA

               Den Europæiske Unions Tidende

               L 186/7

         KOMMISSIONENS GENNEMFØRELSESFORORDNING (EU) Nr. 643/2013
   af 4. juli 2013
   om godkendelse af Patent Blue V som fodertilsætningsstof til dyr, der ikke er bestemt til fødevareproduktion, og om ændring af forordning (EF) nr. 358/2005
   (EØS-relevant tekst)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Patent Blue V blev godkendt uden tidsbegrænsning i overensstemmelse med direktiv 70/524/EØF som fodertilsætningsstof til visse former for fodermidler til alle dyr og i foder til katte og hunde ved Kommissionens direktiv 74/181/EØF (3) samt i foder til kornædende prydfugle og små gnavere ved Kommissionens forordning (EF) 358/2005 (4). Dette produkt blev derpå opført i EU-registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der er indgivet en ansøgning om en ny vurdering af Patent Blue V som fodertilsætningsstof til hunde, katte og andre dyr, der ikke er bestemt til fødevareproduktion i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, ligesom der er anmodet om, at tilsætningsstoffet klassificeres i tilsætningsstofkategorien »sensoriske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (»autoriteten«) konkluderede i sin udtalelse af 31. januar 2013 (5), at Patent Blue V under de foreslåede betingelser for anvendelse ikke har skadelige virkninger på dyrs eller menneskers sundhed og ikke forventes at udgøre yderligere risici for miljøet. Autoriteten mener ikke, at der er behov for særlige krav om overvågning efter markedsføringen. Autoriteten konkluderede også, at der ikke ville opstå sikkerhedsmæssige problemer for brugerne, forudsat at der træffes passende beskyttelsesforanstaltninger. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af Patent Blue V viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.

               (6)

               Som følge af at der gives en ny godkendelse i henhold til forordning (EF) nr. 1831/2003, bør forordning (EF) nr. 358/2005 derfor ændres i overensstemmelse hermed.

               (7)

               Da der ikke er sikkerhedsmæssige forhold, der nødvendiggør øjeblikkelig gennemførelse af ændringerne af godkendelsesbetingelserne, bør der indrømmes en overgangsperiode til afvikling af eksisterende lagre af tilsætningsstoffet samt forblandinger og foderblandinger indeholdende det, som er godkendt ved direktiv 74/181/EØF og forordning (EF) nr. 358/2005.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »farvestoffer, stoffer, der giver foderstoffer farve eller giver dem deres oprindelige farve tilbage«, tillades anvendt som fodertilsætningsstof på de betingelser, der er fastsat i bilaget.
   Artikel 2
   I bilag II til forordning (EF) nr. 358/2005 udgår række E 131.
   Artikel 3
   Det i bilaget opførte stof og foder, der indeholder dette stof, som produceres og mærkes før den 25. juli 2015 i overensstemmelse med de regler, der finder anvendelse før den 25. juli 2013, kan fortsat markedsføres og anvendes, indtil de eksisterende lagre er opbrugt.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. juli 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EFT L 94 af 4.4.1974, s. 16.

      (4)  EUT L 57 af 3.3.2005, s. 3.

      (5)  EFSA Journal 2013; 11(3):3108.

      BILAG

                  Tilsætningsstoffets identifika-tionsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksi-mumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 %

                     Kategori: sensoriske tilsætningsstoffer. Funktionel gruppe: farvestoffer, stoffer, der giver foderstoffer farve eller giver dem deres oprindelige farve tilbage

                  2a131

                  —

                  Patent Blue V

                                 Aktivstof

                              Patent Blue V

                                 Aktivstoffets karakteristika

                              Betegnelse: En forbindelse mellem calcium eller natrium og [4-(α-(4-diethylaminophenyl)-5-hydroxy-2,4-disulfophenylmethyliden)-2,5-cyclohexadien-1-yliden]diethylammoniumhydroxid, indre salt, og andre farvestoffer samt natriumchlorid og/eller natriumsulfat og/eller calciumsulfat som de vigtigste ufarvede bestanddele. Kaliumsalt er også tilladt.

                                 Tilsætningsstoffets sammensætning

                              Renhedskriterier: Mindst 90 % farvestof i alt beregnet som natrium-, calcium- og kaliumsalte.
                              Leucobase: Ikke over 1,0 %.

                                 Analysemetode
                                  (1)

                                          —

                                          Kvantificering af farvestof i alt i Patent Blue V i fodertilsætningsstoffet og foderet: Spektrofotometri ved 638 nm (JECFA monografi nr. 1, vol. 4, metode anbefalet i Kommissionens direktiv 2008/128/EF (2).

                  Alle dyr, der ikke er bestemt til fødevare-produktion

                  —

                  —

                  250

                  Brugersikkerhed: Der bør anvendes åndedrætsværn, sikkerhedsbriller og -handsker under håndteringen.

                  25. juli 2023

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  EUT L 6 af 10.1.2009, s. 20.


title: Kommissionens gennemførelsesforordning (EU) nr. 839/2014 af 31. juli 2014 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Горнооряховски суджук (Gornooryahovski Sudzhuk) (BGB))

text:
               2.8.2014

               DA

               Den Europæiske Unions Tidende

               L 231/1

         KOMMISSIONENS GENNEMFØRELSESFORORDNING (EU) Nr. 839/2014
   af 31. juli 2014
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Горнооряховски суджук (Gornooryahovski Sudzhuk) (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Bulgariens ansøgning om godkendelse af en ændring af varespecifikationen for den beskyttede geografiske betegnelse »Горнооряховски суджук« (Gornooryahovski Sudzhuk), der er registreret i henhold til Kommissionens forordning (EF) nr. 1370/2011 (2).

               (2)

               Eftersom der ikke er tale om en ændring af mindre omfang, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i nævnte forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der blev offentliggjort i Den Europæiske Unions Tidende vedrørende betegnelsen »Горнооряховски суджук« (Gornooryahovski Sudzhuk) (BGB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. juli 2014.

            På Kommissionens vegne

            For formanden

         Ferdinando NELLI FEROCI

            Medlem af Kommissionen

      (1)  EUT L 343 af 14.12 2012, s. 1.

      (2)  Kommissionens forordning (EU) nr. 1370/2011 af 21. december 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Горнооряховски суджук (Gornooryahovski sudzhuk) (BGB)] (EUT L 341 af 22.12.2011, s. 39).

      (3)  EUT C 75 af 14.3.2014, s. 9.


title: Kommissionens gennemførelsesforordning (EU) nr. 983/2014 af 18. september 2014 om faste importværdier med henblik på fastsættelse af indgangsprisen for visse frugter og grøntsager

text:
               19.9.2014

               DA

               Den Europæiske Unions Tidende

               L 277/1

         KOMMISSIONENS GENNEMFØRELSESFORORDNING (EU) Nr. 983/2014
   af 18. september 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. september 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/415 af 21. marts 2016 om tilbagetrækning af godtagelsen af et tilsagn for to eksporterende producenter og om ophævelse af afgørelse 2008/577/EF om godtagelse af et tilsagn, der er afgivet i forbindelse med antidumpingproceduren vedrørende importen af ammoniumnitrat med oprindelse i Rusland

text:
               22.3.2016

               DA

               Den Europæiske Unions Tidende

               L 75/10

         KOMMISSIONENS GENNEMFØRELSESFORORDNING (EU) 2016/415
   af 21. marts 2016
   om tilbagetrækning af godtagelsen af et tilsagn for to eksporterende producenter og om ophævelse af afgørelse 2008/577/EF om godtagelse af et tilsagn, der er afgivet i forbindelse med antidumpingproceduren vedrørende importen af ammoniumnitrat med oprindelse i Rusland
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 8,
   efter at have orienteret medlemsstaterne, og
   ud fra følgende betragtninger:
   A.   GÆLDENDE FORANSTALTNINGER

               (1)

               Ved forordning (EF) nr. 2022/95 (2) indførte Rådet en endelig antidumpingtold på importen af ammoniumnitrat med oprindelse i Rusland. Efter en udløbs- og interimsundersøgelse indførte Rådet ved forordning (EF) nr. 658/2002 (3) en endelig antidumpingtold på importen af ammoniumnitrat med oprindelse i Rusland. Efter endnu en udløbs- og interimsundersøgelse indførte Rådet ved forordning (EF) nr. 661/2008 (4) en endelig antidumpingtold på importen af ammoniumnitrat med oprindelse i Rusland. Efter endnu en udløbsundersøgelse indførte Europa-Kommissionen (»Kommissionen«) ved gennemførelsesforordning (EU) nr. 999/2014 (5) en endelig antidumpingtold på importen af ammoniumnitrat med oprindelse i Rusland.

               (2)

               Kommissionen godtog ved afgørelse 2008/577/EF (6) (»afgørelsen«) et pristilsagn (»tilsagnet«), bl.a. fra de russiske producenter JSC Acron og JSC Dorogobuzh, medlemmer af Acron Holding Company (i det følgende samlet benævnt »Acron«), vedrørende importen af ammoniumnitrat fremstillet af disse virksomheder og solgt til den første uafhængige kunde i Unionen.

               (3)

               Ved samme afgørelse godtog Kommissionen også et tilsagn fra Open Joint Stock Company (OJSC) Azot Cherkassy, Ukraine. Foranstaltningerne vedrørende importen af ammoniumnitrat med oprindelse i Ukraine udløb den 17. juni 2012 (7), og det pågældende tilsagn udløb derfor samme dag.

               (4)

               Ved samme afgørelse godtog Kommissionen også et tilsagn fra EuroChem-gruppen. Ved afgørelse 2012/629/EU (8) trak Kommissionen sin godtagelse af tilsagnet fra EuroChem-gruppen tilbage, fordi tilsagnet ville være umuligt at gennemføre i praksis.

               (5)

               Det godtagne tilsagn fra Acron er baseret på tre elementer, nemlig 1) indeksering af mindsteprisen i overensstemmelse med de offentlige internationale noteringer, 2) et kvantitativt loft og 3) en forpligtelse til ikke at sælge de varer, der er omfattet af tilsagnet, til de samme kunder i Den Europæiske Union, som de sælger andre varer til, med undtagelse af visse andre varer, for hvilke Acron har forpligtet sig til at overholde visse prisordninger.

               (6)

               Da Kommissionen godtog tilsagnet, var salgsstrukturen i Acron af en sådan art, at Kommissionen anså risikoen for omgåelse af tilsagnet for at være begrænset, jf. betragtning 14 i afgørelse 2008/577/EF.

         B.   ÆNDRINGER I OMSTÆNDIGHEDERNE

      Acrons forretningsmæssige forbindelser

               (7)

               I maj 2012 informerede Acron Kommissionen om, at den havde tænkt sig at erhverve en andel i en kemisk virksomhed i Unionen. I august 2012 informerede Acron Kommissionen om, at der var en ændring i dens virksomhedsstruktur, idet den havde erhvervet en minoritetsaktiepost i denne kemiske virksomhed i Unionen og indikerede, at denne ændring ikke havde nogen betydning for gennemførelsen af tilsagnet. Efter at have analyseret dokumentationen fra Acron var Kommissionen i første omgang ikke af den opfattelse, at denne ændring i Acrons virksomhedsstruktur havde nogen betydning for tilsagnet. Kommissionen kom imidlertid i besiddelse af nye oplysninger, der viser, at Acron indleverede ufuldstændige oplysninger, dengang den informerede Kommissionen om ændringerne i sin struktur. Det er navnlig det faktum, at denne EU-producent ikke blot fremstiller og sælger kemiske produkter, men også gødning — herunder ammoniumnitrat — som Kommissionen ikke blev informereret om. De nye oplysninger, Kommissionen kom i besiddelse af, viste også, at Acrons aktiebeholdning var steget yderligere, siden den informerede Kommissionen herom i august 2012.

      Foreløbig vurdering

               (8)

               Kommissionen analyserede følgerne af disse nye oplysninger og skønnede, at der var en høj risiko for krydskompensation. Hvis den gødningsproduktions- og gødningssalgsvirksomhed i Unionen, hvori Acron har erhvervet aktier, sælger nogen af sine varer til de samme kunder som Acron, kan priserne for disse transaktioner fastsættes således, at der kompenseres for de minimumsimportpriser, der indgår i tilsagnet. En sådan kompensation ville dog ikke kunne identificeres ved overvågning, idet prisstrukturen for de fleste af de varer, der produceres af den gødningsproduktions- og gødningssalgsvirksomhed, hvori Acron har erhvervet aktier, ikke er offentligt tilgængelige. Det kan derfor ikke vurderes, om de priser, kunderne betaler, svarer til værdien af varerne eller om priserne indeholder en eventuel rabat, der skal kompensere for de transaktioner, der er omfattet af tilsagnet, og som skal overholde en mindsteimportpris. Overvågningen af tilsagnet vil af den grund blive umulig at gennemføre i praksis.

               (9)

               Kommissionen informerede Acron herom og meddelte, at den i lyset af de omstændigheder, der er nævnt i betragtning 7 og 8, vurderede, at tilsagnet burde trækkes tilbage. Acron fik lejlighed til at fremsætte bemærkninger.

         C.   SKRIFTLIGE REDEGØRELSER OG HØRING

               (10)

               Acron indgav skriftlige redegørelser og fik lejlighed til at blive hørt. Som reaktion på fremlæggelsesdokumentet gentog Acron de argumenter, der allerede var blevet fremført, da Acron oprindeligt blev underrettet om, at dens tilsagn var uforeneligt med dens aktiepost i en EU-producent af gødningsstoffer. Disse argumenter er blevet behandlet i fremlæggelsesdokumentet og er også blevet behandlet i denne forordning.

               (11)

               Adskillige parter har fremsendt skriftlige redegørelser til Kommissionen til støtte for Acrons holdning (de var dog hverken adressater for Kommissionens fremlæggelse eller for anmodningen om kommentarer). Disse parter oplyste, at de ikke har været involveret i krydskompensation med Acron. Sådanne erklæringer reducerer dog ikke i sig selv risikoen for krydskompensation. Under alle omstændigheder er det almen praksis for Kommissionen ikke at godtage pristilsagn, hvis der er en betydelig risiko for krydskompensation, uanset om der faktisk har fundet krydskompensation sted.

               (12)

               Acron hævdede at have handlet i god tro, da den informerede Kommissionen — i overensstemmelse med definitionen af en forretningsmæssigt forbundet part og i henhold til klausul 5.14 i tilsagnet — om nogle af ændringerne i sin virksomhedsstruktur.

               (13)

               Acron hævdede desuden, at den burde betragtes som en finansiel investor i EU-virksomheden, og at Acrons aktiebeholdning kun giver begrænsede lovmæssige rettigheder i beslutningsprocesser, hvilket ikke giver Acron kontrol over denne virksomhed i henhold til EU-konkurrenceretten.

               (14)

               Acron understregede, at EU-retten og de nationale konkurrenceregler ikke tillader udveksling af kommercielt følsomme oplysninger eller koordination af salg til konkurrenter inden for eller uden for EU, hvilket ville være nødvendigt, for at krydskompensation kunne finde sted.

               (15)

               Kommissionen mener ikke, at Acrons argumenter kan accepteres af følgende grunde:

               (16)

               For det første indeholder det tilsagn, der er afgivet af Acron, en definition af en forretningsmæssigt forbundet part. Det er fastsat i klausul 1 i tilsagnet, at ved ejerskab af mere end 5 % af aktierne i en virksomhed betragtes denne som en forretningsmæssigt forbunden part, og det er dette kriterium, der bør anvendes ved vurderingen af, om overvågningen af tilsagnet er mulig, og hvorvidt det kan gennemføres i praksis.

               (17)

               Desuden henviser Kommissionen igen til problemerne med krydskompensation, som nævnt i betragtning 8. Herudover kan det ikke udelukkes, at nogle af prisnoteringerne (som ligger til grund for tilsagnets prisindekseringsmekanisme) ville blive påvirket af den forretningsmæssigt forbundne EU-producents salg.

               (18)

               Acron erkendte selv, at den erhvervede aktiebeholdning i EU-producenten skaber en antagelse om, at der foreligger en risiko for krydskompensation, selv om det kan afkræftes. Overvejelser ud fra konkurrenceretten — enten i henhold til national lovgivning eller til EU-retten — om, at en sådan adfærd ikke teoretisk er i Acrons interesse, er ikke relevante for vurderingen af, om overvågningen af tilsagnet er mulig, og hvorvidt det kan gennemføres i praksis. Sådanne overvejelser mindsker heller ikke i sig selv risikoen for krydskompensation.

               (19)

               Acron hævdede, at krydskompensation hverken er i dens egen forretningsmæssige interesse eller i den forretningsmæssigt forbundne EU-producents kommercielle interesse. Denne erklæring reducerer ikke i sig selv risikoen for krydskompensation, ikke mindst fordi begrebet økonomisk interesse ikke kan vurderes abstrakt. Ifølge Kommissionens vurdering kan incitamenterne for krydskompensation heller ikke udelukkes, idet både den forretningsmæssigt forbundne EU-producent og Acron sælger andre varer end ammoniumnitrat i Unionen — potentielt til de samme kunder. Det ville ikke være praktisk muligt, for ikke at sige umuligt, at spore sådanne salg i Unionen. I den forbindelse er det værd at notere sig den komplekse struktur for virksomhedsgrupperne hos både Acron og den forretningsmæssigt forbundne part. Der eksisterer derfor en betydelig risiko for krydskompensation ved salg af ammoniumnitrat og andre varer til de samme kunder.

               (20)

               For det andet kan den EU-baserede producent kan ikke være underlagt overvågningsaktiviteter, idet den ikke kan være part i tilsagnet, da det ifølge grundforordningens artikel 8 kun er eksportører, der kan afgive tilsagn.

               (21)

               For det tredje ville overvågningen af et sådant tilsagn være umulig at gennemføre i praksis (som beskrevet i betragtning 8 og 19), selv hvis EU-producenten kunne være part i tilsagnet — hvilket ikke er tilfældet.

               (22)

               På baggrund af oplysningerne i Kommissionens besiddelse konkluderede Kommissionen, at der efter en ændring i Acrons virksomhedsstruktur er høj risiko for krydskompensation, og det tilsagn, som Kommissionen godtog fra Acron, bliver derfor umuligt at gennemføre i praksis og bør trækkes tilbage.

               (23)

               Acron foreslog til sidst en supplerende overvågningsmekanisme i forbindelse med tilsagnet. Helt specifikt foreslog Acron, at den regelmæssigt ville forelægge Kommissionen en revideret beretning om pengestrømmene mellem de to grupper af virksomheder. Denne nye mekanisme ville dog gøre overvågningen af tilsagnet endnu mere kompleks og byrdefuld, og den ville ikke afbøde de identificerede risici og problemer for så vidt angår krydskompensation.

               (24)

               Ingen af Acrons argumenter kan ændre Kommissionens vurdering af, at overvågningen af tilsagnet er blevet umulig at gennemføre i praksis.

         D.   OPHÆVELSE AF AFGØRELSE 2008/577/EF

               (25)

               Kommissionen har derfor i overensstemmelse med grundforordningens artikel 8, stk. 9, og de relevante klausuler i tilsagnet, som giver Kommissionen mulighed for ensidigt at trække godtagelsen af tilsagnet tilbage, konkluderet, at godtagelsen af tilsagnet fra Acron, bør trækkes tilbage, og afgørelse 2008/577/EF bør ophæves. Den endelige antidumpingtold, der indførtes ved Kommissionens gennemførelsesforordning (EU) nr. 999/2014 bør derfor finde anvendelse på import af den pågældende vare fremstillet af Acron (Taric-tillægskode A532) —

         VEDTAGET DENNE FORORDNING:
   Artikel 1
   Godtagelsen af tilsagnet fra virksomhederne JSC Acron, Veliky Novgorod, Rusland, og JSC Dorogobuzh, Dorogobuzh, Rusland, medlemmer af »Acron« Holding Company vedrørende importen af ammoniumnitrat fremstillet af disse virksomheder og solgt til den første uafhængige kunde i Unionen (Taric-tillægskode A532), trækkes hermed tilbage.
   Artikel 2
   Afgørelse 2008/577/EF ophæves hermed.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. marts 2016.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  EUT L 198 af 23.8.1995, s. 1.

      (3)  EUT L 102 af 18.4.2002, s. 1.

      (4)  EUT L 185 af 12.7.2008, s. 1.

      (5)  EUT L 280 af 24.9.2014, s. 19.

      (6)  EUT L 185 af 12.7.2008, s. 43.

      (7)  EUT C 171 af 16.6.2012, s. 25.

      (8)  EUT L 277 af 11.10.2012, s. 8.